སློབ་གྲོགས་རྣམས་ཀྱིས་རིག་ལམ་གསལ་ཞིང་ཁ་ལྕེ་དག་མོའི་སྒོ་ནས་རང་ལ་ཧུར་བརྩོན་ཆེ་ཞིང་སྤྱོད་བཟང་ཡིན་ཚུལ་བརྗོད་པར་ཉན་ན།ད་ནི་ངེད་ཅག་ཕྱོགས་ཡོངས་ནས་ཚད་ངེས་ཅན་ཞིག་ལ་བསླེབས་འདུག་སྙམ་པའི་དགའ་སྣང་ཞིག་དབང་མེད་དུ་སྐྱེས་འོང་ནའང་།ཡིད་སྐྱོ་བ་ཞིག་ནི་ཉིན་དེར་རང་ཉིད་ངོ་སྤྲོད་བྱེད་མཁན་མི་དྲུག་ཅུ་རེ་བཞི་ཡོད་པའི་ནང་དུ་བོད་སྐད་བཤད་མཁན་ཉུང་ཤས་རེད།ཚོགས་འདུ་དེའི་ཁྲོད་ན་བོད་མིན་པའམ་ཡང་ན་བོད་སྐད་མི་གོ་བའི་མི་ག་ཚོད་ཡོད་པར་ཚོད་དཔག་བྱས་ན་བརྒྱ་ཆའི་ལྔ་མེད་ཤས་ཆེ།རྒྱུ་མཚན་ནི་ཁོ་ཚོ་ཚང་མ་བོད་ཀྱི་སྐད་ཡིག་རིག་གནས་སློབ་གླིང་གི་སློབ་མ་དག་ཡིན།འོན་ཀྱང་བོད་སྐད་བཤད་མཁན་ཉུང་ཤས་ནང་གི་ཉུང་ཤས་རེད།ལྷག་པར་བོད་སྐད་མི་བཤད་པ་མང་ཤས་བོད་མོ་ཚོ་རེད།ཨ་ཁ།སྤྱིའམ་ཐུན་མོང་གི་རྒྱང་རིང་བསམས་ན།དེ་ནི་གནད་དོན་ཚབས་ཆེན་ཞིག་མིན་ནམ།